text: Har fået ben amputeret efter ulykke
  10 februar 2012 kl. 14.22
  Byrådsmedlem August Kragh har fået amputeret sit venstre ben efter en ulykke under træfældning på sin ejendom i Hoptrup.
  Lægerne kæmper stadig for at redde hans højre ben. 
  Den 67-årig August Kragh pådrog sig åbent benbrud på begge ben, da han fik et stort træ ned over sig onsdag formiddag.
  Lægerne kunne ikke redde hans venstre ben, så det er blevet amputeret, skriver jv.dk. 
  Det mangeårige byrådsmedlem i Haderslev tvinges til at tage en længere orlovsperiode fra byrådet. Han er stadig indlagt på intensiv-afdelingen på Odense Universitets Hospital.
  